દેખીતું છે કે આ બધા ફોટોગ્રાફમાં કેટલોક ભાગ એકબીજા પર ઓવરલેપ થતો હોય છે. એપ પાછળનું ભેજું, એટલે કે સોફ્ટવેર ઓવરલેપ થતા ભાગોમાંથી જે ભાગમાં અજવાળાનું ધાબું દેખાતું હોય તે ભાગોને અલગ તારવે છે (અથવા ધાબાવાળા ભાગ દૂર કરે છે), ફોટોગ્રાફના બાકી રહેતા, ધાબા વિનાના બધા ભાગનો એકમેક સાથે તાળો મેળવે છે અને પછી એ રીતે પસંદ કરેલા બધા ભાગને એકમેક સાથે જોડીને ફરી એક ફોટોગ્રાફ તૈયાર કરે છે, જેમાં ક્યાંય અજવાળાનું ધાબું હોતું નથી!